text: Анкета на информационната кампания "Живей не страдай" - Портал на Пациента
  Един от пет човек развива на различен етап т своя живот психично заболяване
  В Световния ден за психично здраве в София, пред фонтаните на НДК и около църквата Св. Неделя доброволци от Фондация "Светът на Мария" и Фондация Глобална инициатива в психиатрията раздадоха над 1 000 специално изработени сладки с логото на кампанията в подкрепа на хората с психични проблеми – "Живей, не страдай". Сладкишите бяха изработени от Фондация "Светът на Мария" и символично носеха посланието на всяко захарно изделие – повече сладки моменти и позитивен поглед към живота ни. Доброволците също припомниха, че психичното здраве е част и от физическото ни здраве, както и че един от пет човек развива на различен етап от своя живот психично заболяване.
  Денят беше слънчев и всеки се опита да срещне себе си в мотото на кампанията "Живей, не страдай".
  Тази година в глобален план Световният ден за психично здраве ще премине под мотото "Психично здраве за всички". По статистика на СЗО близо един милиард души по света имат психично разстройство и всеки може да бъде засегнат. Депресията е една от водещите причини за заболявания и увреждания сред подрастващите и възрастните. Един от пет човек развива на различен етап т своя живот психично заболяване. Хората с тежки психични разстройства, като шизофрения, умират 10-20 години по-рано от общото население. Шизофренията е сред водещите причини за изгубен живот поради инвалидност, според СЗО. Самоубийствата отнемат живота на близо 800 000 души всяка година. Това прави един човек на всеки 40 секунди и е втората водеща причина за смърт при младите хора на възраст 15-29 години.